Το ***Rime*** (αναγράφεται ως ***RiME***) είναι βιντεοπαιχνίδι περιπέτειας και παζλ που αναπτύχθηκε από την Tequila Works και κυκλοφόρησε στις 26 Μαΐου του 2017 για τα PlayStation 4, Xbox One, Microsoft Windows, και Nintendo Switch.

Αρχικά, το παιχνίδι αναπτυσσόταν υπό τον τίτλο *Echoes of Siren*, το οποίο ενέκρινε η Microsoft, αλλά απέρριψε αργότερα. Η χρηματοδότηση του παιχνιδιού έγινε τελικά από τη Sony Computer Entertainment για αποκλειστική κυκλοφορία στο PlayStation 4, με το πρώτο trailer του να προβάλλεται στην E3 2013. Το 2016, η Tequila Works απέκτησε ξανά τα δικαιώματα του IP.

Ανάπτυξη
--------

Ο σχεδιασμός του εγχειρήματος ξεκίνησε κατά τη διάρκεια του *Deadlight*. Μία πρώιμη εκδοχή παρουσίαζε το παιχνίδι ύφος δράσης ρόλων σε προοπτική τρίτου προσώπου και ισομετρικά γραφικά, με τον τίτλο *Echoes of Siren*. Θα περιείχε στοιχεία κυνηγιού και κατασκευών κατά τη διάρκεια της ημέρας, ενώ κατά τη διάρκεια της νύχτας θα περιείχε στοιχεία όπως η προετοιμασία για μάχη, συμπεριλαμβανομένης της άμυνας πύργων. Άλλα σημαντικά στοιχεία του πρώιμου σταδίου του παιχνιδιού ήταν η εξερεύνηση, η ανάπτυξη η εξατομίκευση του avatar του παίκτη.

Το *Rime* δόθηκε στη Microsoft ως αποκλειστικός τίτλος του Xbox Live Arcade, και πιθανόν των Windows 8. Η εταιρεία αρχικά έδωσε το πράσινο φως στο *Rime*, αλλά αργότερα το απέρριψε λόγω σύγκρουσης του σχεδιασμού του παιχνιδιού με την πολιτική διανομής του Xbox One XBLA, η οποία εστίαζε στα βιντεοπαιχνίδια πολλαπλών παικτών και του κοινωνικού gaming. Ωστόσο, η Sony Computer Entertainment πρόσφερε ένα ποσό για την ανάπτυξη του *Rime*, και το παιχνίδι έγινε αποκλειστικότητα του PlayStation 4.

Το πρώτο trailer του Rime προβλήθηκε τον Αύγουστο του 2013 στον τομέα των ανεξάρτητων βιντεοπαιχνιδιών στη σύσκεψη της Sony στη Gamescom, όπου το παιχνίδι παρουσιαζόταν με το cel-shaded καλλιτεχνικό ύφος, οπτική τρίτου προσώπου, και είδος περιπέτειας. Ο τρόπος παιχνιδιού και η τέχνη του συγκρίθηκαν με παιχνίδια της Team Ico, με το *Journey*, και το *The Legend of Zelda: The Wind Waker*. Το trailer απέσπασε θετικές αντιδράσεις από τους δημοσιογράφους. Ο δημιουργός του παιχνιδιού, Ραούλ Ρουμπίο, ανέφερε ως επιρροές του *Rime* και τις ταινίες *Πριγκίπισσα Μονονόκε*, *Ταξίδι στη Χώρα των Θαυμάτων* και *Ο Ιάσων και οι Αργοναύτες*, αλλά και την τέχνη των ζωγράφων Χοακίν Σορόγια, Σαλβαδόρ Νταλί, και Τζόρτζιο ντε Κίρικο.

Η ιστορία του *Rime* αφορά ένα αγόρι που πρέπει να φύγει από ένα νησί και να γλιτώσει από μία κατάρα. Ο παίκτης χειρίζεται το αγόρι και επιλύει γρίφους, μέσα στον ανοικτό κόσμο του νησιού. Ο σχεδιασμός του παιχνιδιού χρησιμοποιεί το ίδιο το περιβάλλον του παιχνιδιού, και ήχο, χωρίς λεκτική αφήγηση για την ιστορία του. Έχει διατηρηθεί ο μηχανισμός της ημέρας και της νύχτας από το σχεδιασμό του *Echoes of Siren*, με το φως να επηρεάζει τόσο τον τρόπο παιχνιδιού όσο και την όψη του.

Το Μάρτιο του 2016, η Tequila Works ανακοίνωσε μέσω Twitter, ότι έχει αποκτήσει τα δικαιώματα του *Rime* από τη Sony Computer Entertainment. Τον Αύγουστο του 2016, ανακοινώθηκε ότι το παιχνίδι θα διανεμηθεί από τις εταιρείες Grey Box και Six Foot, το 2017. Τον Οκτώβριο του 2016, ο Ρουμπίο περιέγραψε την πίεση που δημιουργείται από την υπερβολικά θετική υποδοχή, αναφέροντας σε μία συνέντευξη στο Gamesindustry.biz ότι οι άνθρωποι έχουν προσδοκίες για το παιχνίδι, πέρα από αυτό που επεδίωκε. Δήλωσε, επίσης, ότι το πρώτο βίντεο που προβλήθηκε το 2013 αλλά και αυτό του 2014 της Gamescon, έχουν παρθεί από πλάνα βίντεο εντός παιχνιδιού.

Τον Ιανουάριο του 2017, ανακοινώθηκε ότι το παιχνίδι θα κυκλοφορήσει το Μάιο του ίδιου έτους στα PlayStation 4, Xbox One, Nintendo Switch, και Microsoft Windows.

Κατά τη διάρκεια της ανάπτυξης του *Rime*, το γνήσιο σχέδιο του ανοικτού κόσμου χάθηκε, πράγμα που είχε ως αποτέλεσμα τη μετατροπή σε πιο περιορισμένα επίπεδα. Επιπλέον, αφαιρέθηκαν από το *Rime* αρκετά στοιχεία επιβίωσης, συμπεριλαμβανομένων των αναγκών τροφής και πόσης, αλλά και τα στατιστικά υγείας και αντοχής.

Παραπομπές
----------

1. ↑  Dornbush, Jonathon (8 Μαρτίου 2017). «Rime Release Date Announced». *IGN* (στα Αγγλικά). Ανακτήθηκε στις 7 Ιουνίου 2017.
2. ↑  «Interview with Rime's Creative Director, Raul Rubio Munarriz - Blog by osborn2009 - IGN». *IGN* (στα Αγγλικά). Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 14 Φεβρουαρίου 2017.
3. 1 2 3  «RIME (former Echoes of Siren) dismissed by Microsoft» (στα αγγλικά). *VGLeaks 2.0*. 2014-02-19. Αρχειοθετήθηκε από το πρωτότυπο στις 2016-03-22.. Ανακτήθηκε στις 2017-02-14.
4. 1 2  «Leaked Rime document presents gameplay features - Gematsu» (στα αγγλικά). *Gematsu*. 2014-02-19.. Ανακτήθηκε στις 2017-02-14.
5. ↑  Caballero, David. «Tequila Works defends Microsoft:» (στα αγγλικά). *Gamereactor UK*.. Ανακτήθηκε στις 2017-02-14.
6. 1 2  «Days Gone is a post-apocalyptic PS4 adventure from Syphon Filter devs» (στα αγγλικά). *gamesradar*.. Ανακτήθηκε στις 2017-02-14.
7. ↑  «Rime for PS4 is a cel-shaded open-world adventure». *Shacknews* (στα Αγγλικά). Ανακτήθηκε στις 14 Φεβρουαρίου 2017.
8. 1 2  Schreier, Jason. «This Cool PS4 Game Looks Like Wind Waker Had A Baby With Ico» (στα αγγλικά). *Kotaku*.. Ανακτήθηκε στις 2017-02-14.
9. 1 2  «Rime gives you reason to be excited for PS4». *Destructoid* (στα Αγγλικά). Ανακτήθηκε στις 14 Φεβρουαρίου 2017.
10. 1 2  Briggs, Jamie (27 Αυγούστου 2013). «Tequila Works Creative Director Talks PlayStation 4 Exclusive 'Rime'». *Analog Addiction*. Αρχειοθετήθηκε από το πρωτότυπο στις 23 Δεκεμβρίου 2013. Ανακτήθηκε στις 14 Φεβρουαρίου 2017.
11. ↑  «RIME». *Playstation* (στα Αγγλικά). Αρχειοθετήθηκε από το πρωτότυπο στις 24 Νοεμβρίου 2014. Ανακτήθηκε στις 14 Φεβρουαρίου 2017.
12. ↑  «Rime: Hablamos con Raúl Rubio de Tequila Works» (στα es). *Eurogamer.es*.. Ανακτήθηκε στις 2017-02-14.
13. ↑  «Tequila Works acquires rights to Rime from Sony - Gematsu» (στα αγγλικά). *Gematsu*. 2016-03-16.. Ανακτήθηκε στις 2017-02-14.
14. ↑  Square, Push (2016-08-10). «Promising PS4 Game RiME Re-Announced for 2017» (στα αγγλικά). *Push Square*.. Ανακτήθηκε στις 2017-02-14.
15. ↑  «Tequila Works: The Reason of Rime» (στα αγγλικά). *GamesIndustry.biz*.. Ανακτήθηκε στις 2017-02-14.
16. ↑  McCaffrey, Ryan (3 Ιανουαρίου 2017). «Rime Re-Revealed for PS4, Xbox One, PC, and Nintendo Switch – IGN First». *IGN* (στα Αγγλικά). Ανακτήθηκε στις 14 Φεβρουαρίου 2017.
17. ↑  «Rime is a gorgeous exploration game set in a mysterious paradise» (στα αγγλικά). *pcgamer*.. Ανακτήθηκε στις 2017-02-14.

Εξωτερικοί σύνδεσμοι
--------------------

* Επίσημη ιστοσελίδα